เงินบาทเปิดตลาดเช้านี้ 30.08/10
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.08/10 ปรับตัวอ่อนค่าตามภูมิภาค
12 ต.ค. 2553

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.08/10 ปรับตัวอ่อนค่าตามภูมิภาค 
นักบริหารเงินธนาคารซีไอเอ็มบีไทย เปิดเผยว่า เงินบาทเปิดตลาดเช้านี้ที่ระดับ 30.08/10 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.04/06 บาท/ดอลลาร์ 
"เปิดตลาดเช้านี้ปรับตัวอ่อนค่าตามทุกสกุลเงินเมื่อเทียบกับดอลลาร์" นักบริหารเงิน กล่าว
แม้ตลาดจะจับตาดูการพิจารณามาตรการแก้ปัญหาเงินบาทแข็งค่าของคณะรัฐมนตรีว่าจะออกมาในทิศทางใด  แต่เชื่อว่าปัจจัยจากต่างประเทศที่มาจากเงินดอลลาร์กลับมาปรับตัวแข็งค่าน่าจะส่งผลกระทบมากกว่า และหลังจาก ครม.มีมาตรการออกมาแล้วน่าจะส่งผลให้เงินบาทอ่อนค่ากว่าเดิม ไม่เช่นนั้นอาจถูกวิพากษ์วิจารณ์ว่ามาตรการที่ออกมาไม่ได้มีส่วนช่วยอะไรมากนัก
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 82.15/16 เยน/ดอลลาร์ ปรับตัวอ่อนค่าจากระดับ 82.02/03 เยน/ดอลลาร์ ส่วนเงินยูโรอยู่ที่ระดับ 1.3860/3865 ดอลลาร์/ยูโร ปรับตัวอ่อนค่าจากระดับ 1.3939/3945 ดอลลาร์/ยูโร
นักบริหารเงิน คาดว่า วันนี้กรอบการเคลื่อนไหวของเงินบาทน่าจะอยู่ระหว่าง 30.05-30.15 บาท/ดอลลาร์